Diari Oficial de la Generalitat Valenciana


Sumari del DOGV 9224, del 26-11-2021 (2021/11784)

RESOLUCIÓ de 22 de novembre de 2021, de la Direcció General de Formació Professional i Ensenyaments de Règim Especial, per la qual s'incorporen els centres autoritzats de música al sistema d'informació ITACA.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9224

Data del DOGV
:   26-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11988


Data del document
:   22-11-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 22 de novembre de 2021, de la Direcció General de Formació Professional i Ensenyaments de Règim Especial, per la qual s'incorporen els centres autoritzats de música al sistema d'informació ITACA. [2021/11336]  
ITACA és l'acrònim d'Innovació Tecnològica Administrativa de Centres i Alumnat. Aquest sistema d'informació comprén tots els mitjans tècnics i organitzatius que serveixen per a la millora de la comunicació i de la gestió en l'àmbit de competències de l'Administració educativa.  
En compliment del Decret 51/2011, de 13 de maig, del Consell (DOGV 6522, 17.05.2011), sobre el sistema de comunicació de dades a la conselleria competent en matèria d'educació, a través del sistema d'informació ITACA, dels centres docents que imparteixen ensenyaments reglats o universitaris.  
Pel Decret 105/2019, de 5 de juliol, del Consell, que estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), i el Decret 173/2020, de 30 d'octubre (DOGV 8959, 24.11.2020), del Consell, d'aprovació del Reglament orgànic i funcional de la Conselleria d'Educació, Cultura i Esport, que assenyala que les competències en relació amb els ensenyaments de règim especial corresponen a la Direcció General de Formació Professional i Ensenyaments de Règim Especial, i per raó de les facultats conferides resolc:  
  
Primer. Objecte  
L'objecte de la present resolució és incorporar els centres autoritzats de música al sistema d'informació ITACA, de conformitat amb el que dicta l'article 2 del Decret 51/2011, de 13 de maig, del Consell.  
  
  
Segon. Gestió d'altes de persones usuàries en ITACA  
1. Per tal de poder gestionar la incorporació dels centres autoritzats de música en ITACA, les persones titulars d'aquests centres han de remetre telemàticament («Tramitació amb certificat») a la Direcció General de Centres Educatius de la Conselleria d'Educació, Cultura i Esport, el formulari emplenat corresponent a la sol·licitud d'alta de persona usuària d'ITACA, que apareix en l'apartat d'impresos associats del procediment telemàtic «Sol·licitud d'autorització d'obertura i funcionament o de modificació d'aquesta, per a impartir ensenyaments de règim general no universitaris i/o ensenyaments de règim especial artístics i esportius en centres docents de titularitat privada (centres privats)», disponible en l'enllaç següent:  
https://www.gva.es/va/inicio/procedimientos'id\_proc=14000.  
2. El termini per a remetre el formulari serà de 15 dies hàbils des de l'endemà de la publicació de la present resolució en el Diari Oficial de la Generalitat Valenciana.  
  
Tercer. Calendari d'incorporació a ITACA  
1. La gestió i la comunicació de dades dels centres autoritzats de música a ITACA es realitzarà progressivament durant el curs escolar 2021-2022. A la finalització del curs hauran de constar obligatòriament en ITACA totes les qualificacions finals de l'alumnat, tant de l'avaluació ordinària com extraordinària.  
2. La incorporació definitiva es farà efectiva a l'inici del curs escolar 2022-2023, amb la comunicació de totes les dades que han de constar obligatòriament en el sistema d'informació ITACA, de conformitat amb el que assenyala el Decret 51/2011, pel que fa a aquests tipus de centres.  
  
Quart. Eficàcia  
Aquesta resolució produirà efectes l'endemà d'haver-se publicat en el Diari Oficial de la Generalitat Valenciana.  
  
Contra la present resolució, que no posa fi a la via administrativa, podrà interposar-se un recurs d'alçada davant del secretari autonòmic d'Educació i Formació Professional, en el termini d'un mes comptat des de l'endemà de ser notificada, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 22 de novembre de 2021.- El director general de Formació Professional i Ensenyaments de Règim Especial: Manuel Gomicia Giménez.